Después del llarg estiu, ja ha aplegat la tardor i amb ella l'activitat de la nostra Falla és el **Mes Cultural**. Sembla que va ser ahir quan va començar aquest nou projecte d’allargar la tradicional Setmana Cultural que celebràvem en la Falla Mendizàbal però, amb aquesta edició, ja són cinc els Mesos Culturals celebrats. Veient que el Mes Cultural funciona any rere any, i que cada vegada són més els fallers i falleres que assisteixen, així com veïns i amics del municipi, la delegació de cultura ha seguit per aquest camí, intentant programar una sèrie de xarrades, activitats, excursions, exposicions, concursos, etc. d'allò més variat per a tots aquells que vulguen acompanyar-nos.

Però totes aquestes activitats no serien possibles sense l'ajuda inestimable de totes les persones i institucions que ens donen suport i col·laboren desinteressadament. A tots ells i elles, moltíssimes gràcies!! A continuació, vos presentem la programació que s'ha preparat per al V Mes Cultural de la Falla [Mendizàbal.](http://www.internostrum.com/insbil/index.php?lang=es-va&palabra=Mendizàbal)

El **divendres, 4 de novembre**, tindrà lloc l’**Inauguració del Mes Cultural, en el nostre casal a les 21 hores.**

Este cap de setmana celebrarem les **Proclamacions de les nostres Falleres Majors**. Per tant, el **dia 5, la Senyoreta María Ulzurrun de Asanza i Martinez** **serà proclamada com Fallera Major de la Falla Mendizàbal per l'any 2012. I el diumenge serà el torn de la nostra Fallera Major Infantil de 2012, la xiqueta Teresa Cano i Buenaventura.**

La següent setmana serà d'allò més sabrosa ja que diverses de les seues activitats giren al voltant de la gastronomia. La primera d'elles serà una xarrada a càrrec de **Borja Nieto** que, a més de ser un excel·lent músic de la nostra xaranga, és un jove cuiner que s'està obrint lloc en el panorama gastronòmic provincial. Realitzarà, per a **degustació dels presents, un plat típic del sud de València, “l'Arròs amb pota de ternera”, el dimarts dia 8 a les 20:30 hores**.

El **dissabte, 12 de novembre,** pel matí quedarem en el nostre casal per a anar de visita al **Museu de l’Arros** que es troba a la ciutat de **Valencia**. Ja per la nit **a les 22:00 hores**, tindrà lloc el nostre tradicional **Concurs Gastronòmic**. Enguany celebrarem el concurs al voltant del mon de les **“tapes”**, també n’hi haurà un concurs de **postres** en el cual l’ingredient principal es la **farina.** Tots els interessats a participar hauràn de portar el seu plat abans de les **21:45** i després… a sopar. Bon profit!

A l'endemà, **diumenge 13**, l'autobús ens estarà esperant per a fer una eixida a un poble veí de la nostra comunitat. Enguany ens acostarem fins a **Vall d’Uxó, un poble de Castelló on podrem visitar Les Coves de Sant Josep**. Per descomptat que pararem a esmorzar, menjar i moltes més sorpreses. L'hora d'eixida serà oportunament informada.

A la setmana següent, el **dimecres 16 a les 20:30 en el nostre casal**, tindrem l'honor de rebre al iaio del nostre President Infantil 2012, **N’Enrique Miquel i Benedicto autor dels llibres “València CF- Un club de llegenda”**, el qual ens parlarà al voltant de la història i els arrels del València CF.

El dissabte, **19 de novembre, sobre les 10:00 hores**, i aprofitant les dades que ens van oferir en la xarrada al voltant de la història del València CF, tots els interessats ens acostarem al **Museu de les Ciències Príncep Felip** on, entre altres curiositats, podrem disfrutar de l'exposició **“Ciència i Esport amb el València CF”**, tant el preu com l’hora exacta es comunicara oportunament.

I ens endinsem en la quarta i última setmana del V Mes Cultural. El **dijous 24, a les 20:30 hores**, contarem amb la presència en el nostre casal de **Jesús Moya i Casado**, veí de Burjassot que ens delectarà amb una xarrada sobre les històries, anècdotes i curiositats del **Quixot**. Per a això, s'acompanyarà d'una **exposició de quasi 100 exemplars** distints del llibre de Cervantes que es podrà visitar tant el divendres per la vesprà com tot el dissabte fins a la nit que serà quant es clausure l’exposició.

I com no, no podia faltar en el Mes Cultural una vetlada de **teatre**. Per tant, el **divendres 25** tindrem doble sessió, gràcies a l'elenc d'artistes de la nostra comissió, tant major com infantil. Tindran lloc en el **Saló d'Actes de la** **Casa de Cultura de Burjassot**. En primer lloc, a les **19:30 hores**, serà la **comissió infantil** els quals representen l'obra **“Això era i no era”** escrita per **Pascual Alapont** i dirigida per **Piedad Benlloch**. Més tard, a les **20:30 hores**, serà el torn dels **majors**, qui ens oferiran l'obra **“L'escopeta de Sant Xato”**, escrita per **Juan Navarro** i dirigida per **Paco Tordera**.

I finalment, el **dissabte 26** es dedicarà a la **comissió infantil** ja que tots els xiquets/es podran participar en un **Concurs de Dibuix**. Els més xiquets dibuixaran i crearan un escut de la comissió però amb un aire i estil infantil**. En el nostre casal sobre les 11:00 hores**, després prepararem un dinar per als xiquets que hagen participat. Per la nit , farem la **clausura del V Mes Cultural**. A més, es faran **lliurament dels premis del I Concurs de Fotografies Falla Mendizàbal** que, els interessats/as han anat presentant al llarg del mes d'octubre. Totes les fotografies seran exposades en el nostre casal al llarg del V Mes Cultural perquè disfrutem d'elles.

Tots els actes poden sufrir modificacions de dia i hora, el que oportunament s’anunciarà al Tauler d’Anuncis. Per a les excursions ficarem cartells informatius indicant el preus i l’hora d’eixida. Esperem que esta programació cultural siga del gust de tots.

Delegació de Cultura.